Adeg n tmeṭṭut deg tmetti taqbaylit, yemgarad gar tallit tamensayt d tatrart. Lulen-d yibiddlen deg-s, xas ulama aya ur d-yusi ara s shala. Abrid n tmeṭṭut yeččur d tirgin yerɣan abeddel ur d-yelli ara seg wass ɣer yiḍ, maca yusa-d s umennuɣ, d ṣṣber. Tameṭṭut teccarwi-tt merriɣt, teswa lqeḍran d yilili. Ma yella nessemgired gar tudert n tmeṭṭut n zik d tin n tura, ad aɣ-d iban am yigenni d tmurt. Izerfan n tmeṭṭut, di tallit tamensayt, ttwarekḍen seg yal tama: amkan-is yettwafran amzuni lecɣal deg uxxam kan akked lexla leqdic, ttrebga n warraw-is, d uḥraz n watmaten-is, alqaḍ n uzemmur, azdam, awal ur-as-d-yettali, ur tesɛi ara azref ad tini ala neɣ ɛyiɣ. Rnu ɣer waya ulac amtawa gar-s d urgaz deg waṭas n tɣawsiwin.